**LĒMUMS**

LIEPĀJĀ

|  |  |
| --- | --- |
| 2021.gada 22.aprīlī |  Nr.133/5 (prot. Nr.5, 5.§) |

Par grozījumu 2015.gada 5.novembra lēmumā

Nr.494 "Par projektu "Cilvēkresursu piesaistes

programma veselības aprūpei Liepājā, 3.kārta""

Lai veicinātu cilvēkresursu piesaisti Liepājas pašvaldības veselības aprūpes iestādēs, un apzinātu augsti kvalificētas ārstniecības un ārstniecības atbalsta personas, kas sniedz pakalpojumus prioritārajās veselības jomās, izveidojot kvalitatīvas, drošas un ilgtspējīgas veselības aprūpes pakalpojumu sistēmu Liepājas pilsētas pašvaldībā, sasniedzot sabiedrības veselības politikas virsmērķi - palielināt iedzīvotāju veselīgi nodzīvoto mūža gadu skaitu un novērst priekšlaicīgu nāvi, saglabājot, uzlabojot un atjaunojot veselību, pamatojoties uz likuma "Par pašvaldībām" 12.pantu un 15.panta pirmās daļas 6.punktu, Liepājas pilsētas attīstības programmas 2015.-2020.gadam Rīcībpolitikas (1.2.) "Aktīvi, veseli un sociāli aizsargāti liepājnieki" tematikas "Veselības aprūpes nodrošinājums" rīcības virzienu "Piesaistīt veselības aprūpes speciālistus, nodrošinot augstu veselības aprūpes kvalitāti atbilstoši nacionālas nozīmes pakalpojumu centram", Liepājas pilsētas politisko vadlīniju 2017.-2021.gadam 1.11.punktu "Turpināsim jauno mediķu piesaisti, nodrošināsim veselības aprūpes pieejamību un kvalitāti", 2016.gada 13.septembrī noslēgto deleģēšanas līgumu starp Liepājas pilsētas pašvaldību un sabiedrību ar ierobežotu atbildību "JAUNLIEPĀJAS PRIMĀRĀS VESELĪBAS APRŪPES CENTRS", 2016.gada 13.septembrī noslēgto deleģēšanas līgumu starp Liepājas pilsētas pašvaldību un pašvaldības sabiedrību ar ierobežotu atbildību "VECLIEPĀJAS PRIMĀRĀS VESELĪBAS APRŪPES CENTRS", 2017.gada 24.martā noslēgto deleģēšanas līgumu starp Liepājas pilsētas pašvaldību un sabiedrību ar ierobežotu atbildību "LIEPĀJAS REĢIONĀLĀ SLIMNĪCA", 2019.gada 5.martā noslēgto sadarbības līgumu starp Liepājas pilsētas pašvaldību, Rīgas Stradiņa universitāti, sabiedrību ar ierobežotu atbildību "LIEPĀJAS REĢIONĀLĀ SLIMNĪCA" un Liepājas Universitāti, izskatot Liepājas pilsētas domes pastāvīgās Sociālo lietu, veselības un sabiedriskās kārtības komitejas 2021.gada 15.aprīļa lēmumu (sēdes protokols Nr.4) un pastāvīgās Finanšu komitejas 2021.gada 15.aprīļa lēmumu (sēdes protokols Nr.4), LIEPĀJAS PILSĒTAS DOME

N O L E M J :

1. Izdarīt Liepājas pilsētas domes 2015.gada 5.novembra lēmumā Nr.494 "Par projektu "Cilvēkresursu piesaistes programma veselības aprūpei Liepājā, 3.kārta"" grozījumu, izsakot 2.punktu šādā redakcijā:

"2. Nodrošināt projekta "Cilvēkresursu piesaistes programma veselības aprūpei Liepājā, 3.kārta" īstenošanai nepieciešamo Liepājas pilsētas pašvaldības līdzfinansējumu 281 700,00 EUR (divi simti astoņdesmit viens tūkstotis septiņi simti *euro*) apmērā, t.sk.:

2.1. laika posmā no 2016.gada līdz 2018.gadam par kopējo summu 120 000,00 EUR (viens simts divdesmit tūkstoši *euro*);

2.2. laika posmā no 2019.gada līdz 2021.gadam par kopējo summu 161 700,00 EUR (viens simts sešdesmit viens tūkstotis septiņi simti *euro*).".

2. Uzdot Liepājas pilsētas pašvaldības iestādes "Liepājas pilsētas pašvaldības administrācija" Finanšu pārvaldei plānot projekta "Cilvēkresursu piesaistes programma veselības aprūpei Liepājā, 3.kārta" īstenošanai nepieciešamo finansējumu 52 780 EUR (piecdesmit divi tūkstoši septiņi simti astoņdesmit *euro*) apmērā Liepājas pilsētas pašvaldības budžetā 2021.gadam.

3. Liepājas pilsētas domes priekšsēdētāja vietniekam pilsētas attīstības un sadarbības jautājumos kontrolēt lēmuma 2.punkta izpildi.

|  |  |
| --- | --- |
| DOMES PRIEKŠSĒDĒTĀJS | Jānis VILNĪTIS |
| Nosūtāms: | Finanšu pārvaldei, Attīstības pārvaldei, Vides, veselības un sabiedrības līdzdalības daļai, SIA "LIEPĀJAS REĢIONĀLĀ SLIMNĪCA", SIA "JAUNLIEPĀJAS PRIMĀRĀS VESELĪBAS APRŪPES CENTRS", PSIA "VECLIEPĀJAS PRIMĀRĀS VESELĪBAS APRŪPES CENTRS" |